TESTUL 1

Citește cu atenție textul :

1. Șoricelul lacom

Un șoricel era tot mai trist pentru că de o bună bucată de timp nu mai găsea nimic de mâncare. Toată ziua era într-o goană teribilă de a găsi măcar cel mai mic grăunte sau un colțișor de brânză pentru a-și potoli foamea năprasnică, dar nu găsea nimic de mâncare. În fiecare zi șoricelul devenea tot mai slab și fără putere. Într-o după-amiază, când își pierduse orice speranță de a mai găsi ceva, șoricelul a dat peste un coș întreg de porumb. Când a văzut minunea nu i-a venit să creadă. Imediat s-a gândit cum să ajungă în coș, în mijlocul porumbului atât de apetisant pe care îl găsise. A găsit o mică gaură în coș și s-a strecurat prin ea cu ușurință. Visul său devenise realitate!

Șoricelul a început să mănânce porumb. Fiind foarte flămând, a mâncat o cantitate imensă. Îi era tot mai greu să se oprească și a continuat să mănânce fără limite. Doar că mâncând din porumbul pe care cu greu îl găsise șoricelul se făcea tot mai mare și mai mare. Acum era aproape rotund și abia se mai putea mișca. Când a încercat să iasă din coș, șoricelul a realizat că nu mai poate să facă asta. Acum era prea mare ca să mai poată ieși prin gaura prin care se strecurase în coș. Pe alături trecea un șobolan care auzind cum se vaietă șoricelul l-a luat în zeflea dându-i și un sfat: „Așteaptă până vei slăbi din nou ca să ieși la libertate!”.

Morala: Atunci când primim ceea ce ne-am dorit cu ardoare nu e bine să întrecem măsura căci ne facem rău singuri nouă.

<https://odoras.md/articole/topuri/top-5-povesti-scurte-si-cu-talc-pentru-copii/>

Aplicații pornind de la Programa de limba și literatura română

Din Programa de limba și literatura română:

***2. Receptarea textului scris de diverse tipuri***

|  |  |
| --- | --- |
| **Clasa a VI-a**   * 1. **Rezumarea, pe baza informaţiilor explicite şi implicite, a unor pasaje din diverse tipuri de texte orale**   **narative, monologate şi dialogate**  − *exerciții de ascultare activă, punând întrebări referitoare la o idee/o informație din textul audiat;* | |
| **2.1. Corelarea informaţiilor explicite şi implicite din texte literare și nonliterare, continue, discontinue și**  **multimodale**  − *solicitarea unor informaţii clare şi detaliate pentru rezolvarea unor sarcini de înţelegere şi de interpretare*  − *povestirea subiectului unei opere epice ţinând seama de momentele subiectului/etapele acţiunii;*  − *identificarea emoţiilor, a sentimentelor şi a atitudinilor exprimate într-un text literar şi/sau nonliterar.*  **2.2. Rezumarea unor texte, cu grade diverse de dificultate**  − *coroborarea datelor schemelor logice ale textelor, asocierea termenilor în vederea rezumării unui text;*  − *exerciţii de elaborare a rezumatului, pe baza planului dezvoltat de idei.*  **2.3. Prezentarea unor răspunsuri personale, creative şi critice pe marginea unor texte diverse**  − *relatarea unor întâmplări personale, cu inserarea unor fragmente descriptive;*  − *realizarea planului sinoptic (harta textului) al unui text literar prin identificarea elementelor de bază din cadrul*  *textului;*  − *formularea unor ipoteze, supoziţii privind coordonata spaţio-temporală a unei acţiuni;*  − *exerciţii de utilizare a descrierii şi a naraţiunii.*  **2.4. Manifestarea preocupării de a înţelege diverse tipuri de texte citite**  − *colectarea de informații din diverse surse – manuale, documente, seriale ori experiență proprie;*  − exerciţii de justificare a unor puncte de vedere pe teme diferite, de interes personal sau şcolar;  **3.1. Redactarea unui rezumat, a unui text, pe un subiect la alegere, având în vedere etapele procesului de scriere**  **și structurile specifice, pentru a comunica idei și informații sau pentru a relata experiențe trăite sau imaginate**  − *exerciții pentru generarea ideilor care urmează a fi incluse într-un text redactat în clasă sau acasă;*  − *scrierea unui text cu început/cu sfârșit dat, integrând secvențe narative în texte dialogate sau secvențe descriptive în*  *texte narative;*  − *redactarea unor compuneri narative și descriptive, pe diverse teme.*   |  |  | | --- | --- | |  | **3.3. Adecvarea textului scris la situația și scopul de comunicare**  − *exerciții de concepere/realizare a unui text pe o temă dată;*  − *exerciții de adecvare a mesajului la situația și scopul de comunicare, prin selectarea unor cuvinte*.  ***REDACTARE***  ***La conținuturile din clasa a V-a (actualizate), se vor adăuga următoarele:***  − Etapele scrierii, cu accent pe:  a) planul textului;  b) redactarea ciornei şi a lucrării pe baza planului  − Rezumatul  − Tipare textuale de structurare a ideilor: narativ, descriptiv, explicativ, narativ-descriptiv (prezentarea unui proces ca succesiune de etape)  − Adecvarea la temă  − Stil: proprietatea termenilor, puritate şi adecvare situaţională, originalitate |   Cerințe:   1. Precizează tipul de text ( fragment de text sau integral) și de unde este preluat. 2. Indică personajele care iau parte la întâmplări. 3. Identifică etapele narațiunii-respectând schema dată sau schema din manual. 4. Ce sentimente ai față de șoricel? Precizează și exemplifică sentimentele. 5. Formulează idei principale pornind de la text.   II.Scrie o compunere narativă, imaginară sau reală, de minim 8 rânduri în care să redai o întâmplare la care să  participle un șoricel.  LIMBA ROMÂNĂ  CONȚINUT:  Predicatul verbal  − Subiectul exprimat (simplu şi multiplu). Acordul predicatului cu subiectul  − Atributul  − Verbul (flexiunea verbului în raport cu numărul, persoana, modul și timpul). Moduri verbale: indicativul şi imperativul.  Timpurile modului indicativ. Timpuri simple şi compuse. Structura timpurilor compuse: verbe auxiliare (*a fi*, *a avea*, *a vrea*) și forme verbale nepersonale (infinitivul, participiul)  − Substantivul: genul, numărul. Tipuri de substantive: comun, propriu. Categoria determinării: articolul (hotărât, nehotărât). Posibilități combinatorii ale substantivului (substantiv+ atribut). Prepoziția  − Pronumele. Tipuri de pronume: pronumele personal, de politețe (flexiunea pronumelui personal în raport cu persoana,  numărul, genul)  − Adjectivul. Gradele de comparație. Articolul demonstrativ. Acordul adjectivului cu substantivul  − Numeralul. Tipuri de numeral (cardinal, ordinal). Aspecte normative  Aplicații:   1. Scrie modul și timpul verbelor din enunț: ,, Șoricelul a început să mănânce porumb.” 2. Scrie subiectul din propoziția: ,,Șoricelul a început…” 3. Precizează gradele de comparație ale adjectivului ,,mare”. 4. Explică utilizarea cratimei în exemplele: ,, l-a luat …dându-i ” 5. Selectează o repetiție care să conțină adjective la gradul comparativ de superioritate.   III. Alcătuiește un dialog de maxim 10 rânduri, cu un șoricel pe tema: ce îmi place.  IV Redactează rezumatul textului dat. |

TESTUL 2

Măgărușul cântăreț

Citește cu atenție textul :

Undeva într-un sat îndepărtat, trăia un bătrân care avea un măgar. Măgarul îl ajuta pe stăpânul său care din când în când mergea la târg, iar animalul era nevoit să care greutăți mari. Măgarul nu era niciodată mulțumit de hrana pe care i-o dădea stăpânul său. Nevoit să își caute singur de mâncare, măgarul a fugit pe câmpul din apropiere și a mâncat toate legumele care i-au ieșit în cale.

Într-o noapte, măgarul a întâlnit în drumul său un șacal și imediat s-a împrietenit cu acesta. Au ajuns împreună pe câmp și au găsit o cultură frumoasă de castraveți. Cei doi prieteni au mâncat toți castraveții pe care i-au găsit și erau extrem de mulțumiți că își umpluseră burțile.

Într-o altă zi, după ce s-au înfruptat din nou dintr-o recoltă zdravănă de castraveți, măgarul a început să cânte. Șacalul și-a avertizat prietenul să nu mai cânte pentru că face zgomot și vor fi prinși. Măgărușul nu l-a ascultat pe prietenul său și a continuat să cânte. Șacalul a sărit atunci peste gard și a rupt-o la fugă, fără să îl mai avertizeze pe noul său tovarăș că vor fi în pericol dacă nu încetează.

Auzind un măgar cântând pe câmp, paznicul s-a trezit și nervos s-a dus să prindă măgarul care intrase pe câmpul său. Speriat, măgarul a fugit. După ce s-a îndepărtat suficient cât să nu mai poată fi ajuns de paznic, măgarul s-a oprit și a realizat că este singur într-o lume haină deoarece a greșit și nu și-a ascultat prietenul care îi dăduse un sfat bun.

Morala: Întotdeauna trebuie să te gândești bine înainte să acționezi sau cel puțin să-i asculți pe cei din jurul tău care-ți doresc binele.

<https://odoras.md/articole/topuri/top-5-povesti-scurte-si-cu-talc-pentru-copii/>

Cerințe:

1. Citește cu atenție și formulează două idei principale sau dezvoltate.
2. Selectează din text cuvinte care redau locul și timpul.
3. Precizează care sunt personajele care participă la acțiune.
4. Explică în maxim cinci rânduri dacă măgarul s-a comportat correct.

Limba română:

1. Desparte în silabe cuvintele: ,,auzind”, ,,paznicul”.
2. Precizează cuvinte din câmpul lexical al cuvântului ,,mâncare”.
3. Scrie formele verbului *a mânca* la modurile învățate, precizând timpul unde este cazul, persoana a III-a singular și plural.
4. Selectează părțile de vorbire învățate ( substantive, adjective, verb) din enunțul dat: ,, Undeva într-un sat îndepărtat, trăia un bătrân care avea un măgar”.

II. Alcătuiește o compunere narativă de maxim 15 rânduri în care să redai o întâmplare cu doi prieteni.

Ține cont de: structura compunerii narative, ortografie, punctuație.

III Imagizează un dialog, maxim 10 replici, între doi prieteni pe o temă la alegere.